The Kingdom Resort | LekkeSlaap
The Kingdom Resort is 'n vername leefstyloord wat die natuurlike omgewing in Pilanesberg komplimenteer.
Die oord se ontwerp is van so aard dat dit amper soos 'n versameling van dorpies voel. Elke 'dorpie' is esteties ontwerp om by die natuurlike omgewing in te pas. Elke 'dorpie' beskik oor chalets en villas wat oor die Bosveld uitkyk en die oorhoofse ontwerp neem die vorm van 'n perdeskoen aan.
Die oord bied 'n allesomvattende vakansie, 'n verskeidenheid verblyfopsies en opwindende doendinge op die perseel.
The Kingdom Resort is 2 ure se ry vanaf Johannesburg en Pretoria, en dit is minder as 5 minute se ry vanaf Sun City se ingang. Maak gebruik van die komplimentêre pendeldiens na Sun City en geniet alles wat ons bied.
Die braaie wat voorsien word by die eenhede is beperk tot die eenhede waar dit beskikbaar is.
Ander aktiwiteite op die perseel sluit vierwielmotorfiets-toere, verfbal, 'n rotsklimmuur en fietsry in.
As gevolg van die toenemende aanvraag na verblyf by The Kingdom Resort, het die instansie begin met uitbreiding wat konstruksie van addisionele chalets en villa's behels. Alhoewel The Kingdom Resort poog om gaste tot 'n absolute minimum te versteur, sal die bouwerk moontlik effe raas. The Kingdom Resort vra om verskoning vooraf en waardeer gaste se begrip.